
చిరంజీవి సినిమా అంటే మెగా అభిమానుల్లోనే కాదు... సినీ వర్గాల్లోనూ సందడి మొదలవుతుంది. అందుకు నిదర్శనం సంక్రాంతికి విడుదలైన ‘ఖైదీ నంబర్ 150’ సినిమా హంగామానే. అందులో చిరంజీవి డబుల్ యాక్షన్, స్టెప్పులు చూసిన జనాలు 151వ చిత్రం ప్రకటన కోసం ఆసక్తిగా ఎదురుచూడసాగారు. ఎంతోకాలంగా చర్చల్లో ఉన్న  నొస్సం పాలెగాడు ‘ఉయ్యాలవాడ నరసింహారెడ్డి’ కథతో చిరంజీవి సినిమా చేస్తున్నారనే వార్తలు రావడంతో అభిమానుల్లో ఆత్రుత మరింతగా  పెరిగింది. ఎప్పుడెప్పుడా అని ఎదురుచూసిన ఆ క్షణాలు రానే వచ్చాయి. దాదాపు ఏడు నెలల తర్వాత చిరంజీవి మరలా కెమెరా ముందుకొచ్చారు. బుధవారం ఉదయం తాజా సినిమా ముహూర్తం  హైదరాబాద్లో లాంఛనంగా జరిగింది. ‘ఖైదీ నంబర్ 150’ని నిర్మించిన కొణిదెల ప్రొడక్షన్స్ తాజా చిత్రాన్నీ తెరకెక్కిస్తోంది. రామ్చరణ్ నిర్మాత. రామ్చరణ్కు ఇటీవల ‘ధ్రువ’తో హిట్ ఇచ్చిన సురేందర్రెడ్డి దర్శకత్వంలో ఈ సినిమా రూపొందుతోంది.  ఈ కార్యక్రమంలో చిరంజీవి, ఆయన సతీమణి సురేఖ, చిత్ర నిర్మాత రామ్చరణ్, సినీ ప్రముఖులు అల్లు అరవింద్, డాక్టర్ కె. వెంకటేశ్వరరావు, పరుచూరి బ్రదర్స్,  వాకాడ అప్పారావుతో పాటు సురేందర్రెడ్డి సతీమణి, తనయుడు కూడా పాల్గొన్నారు. అచంచలమైన ఆత్మవిశ్వాసంతో తెల్లదొరల ఆధిపత్యాన్ని ఎదిరించిన నొస్సం వీరుడు ఉయ్యాలవాడ నరసింహారెడ్డి కథతో రూపొందుతోన్న ఈ సినిమాకు టైటిల్ ఏం అనుకున్నారు?  ‘ఉయ్యాలవాడ నరసింహారెడ్డి’ అనే ఉంటుందా? ఇంకేదైనా ఉంటుందా? అని సర్వత్రా ఆసక్తి నెలకొంది. ఈ నేపథ్యంలో చిత్ర టైటిల్తో పాటు, మోషన్ పోస్టర్ను కూడా చిరంజీవి పుట్టినరోజును పురస్కరించుకుని ఈ నెల 22న విడుదల చేయడానికి సన్నాహాలు చేస్తున్నారు. ఇతర నటీనటులు, సాంకేతిక నిపుణులకు సంబంధించిన వివరాలను త్వరలోనే ప్రకటించనున్నారు.

chiranjeevi sinima ante mega abhimaanullone kaadu... cinee vargaalloonuu sandadi modalavutundi. anduku nidarsanam sankraantiki vidudalaina ‘khaidi nambar 150’ sinima hangamane. andulo chiranjeevi dabul action, steppulu chusina janaalu 151va chitram prakatana kosam aasaktigaa eduruchudasaagaaru. entokaalamgaa charchallo unna  nossam palegadu ‘uyyalavada narasimhareddy’ kathatho chiranjeevi sinima chestunnarane vaartalu raavadamtho abhimaanullo aatruta marintagaa  perigindi. eppudeppuda ani eduruchusina aa kshanaalu raane vachayi. daadaapu edu nelala tarvaata chiranjeevi marala kemera mundukochaaru. budhavaaram udayam taja sinima muhurtam  hyderabadlo laanchanamgaa jarigindi. ‘khaidi nambar 150’ni nirminchina konidela productions taja chitraannii terakekkistondi. ramcharan nirmaata. ramcharanku iteevala ‘dhruva’thoo hit ichina surendarreddy darsakatvamlo ee sinima roopondutondi.  ee kaaryakramamlo chiranjeevi, aayana sateemani surekha, chitra nirmaata ramcharan, cinee pramukhulu allu aravind, dactor ke. venkateswararao, paruchuri bradars,  vakada appaaraavuto paatu surendarreddy sateemani, tanayudu kuudaa paalgonnaaru. achanchalamaina aatmaviswaasamto telladorala aadhipatyaanni edirinchina nossam veerudu uyyalavada narasimhareddy kathatho roopondutoonna ee sinimaaku titil yem anukunnaru?  ‘uyyalavada narasimhareddy’ ane untundaa? inkedainaa untundaa? ani sarvatra aasakti nelakondi. ee nepathyamlo chitra titilto paatu, moshan postarnu kuudaa chiranjeevi puttinarojunu puraskarinchukuni ee nela 22na vidudala cheyadaaniki sannaahaalu chestunnaru. itara nateenatulu, saanketika nipunulaku sambandhinchina vivaraalanu twaralone prakatinchanunnaaru.